На основу члана 11. став 8. Правилника о поступку и критеријумима за доделу средстава из буџета општине Инђија удружењима, за реализовање програма од јавног интереса за општину Инђија („Службени лист општине Инђија“, број 8/18),

Општинско веће општине Инђија, на седници одржаној дана 11.јуна 2019. године, донело је

**О Д Л У К У**

**О ИЗБОРУ ПРОГРАМА И ВИСИНИ ДОДЕЉЕНИХ СРЕДСТАВА**

**ИЗ БУЏЕТА ОПШТИНЕ ИНЂИЈА УДРУЖЕЊИМА,**

**ЗА РЕАЛИЗОВАЊЕ ПРОГРАМА ОД ЈАВНОГ ИНТЕРЕСА ЗА**

**ОПШТИНУ ИНЂИЈА, ЗА 2019. ГОДИНУ**

**I**

Усваја се Извештај о спровођењу Јавног конкурса за доделу средстава из буџета општине Инђија за 2019. годину, удружењима за реализовање програма од јавног интереса за општину Инђија, број Извештаја 401-95/2019-II од 10. јуна 2019. године, Јавни конкурс број 401-38/2019-II од 21. марта 2019. године, који је спровела Комисија за доделу средстава из буџета општине Инђија удружењима, за реализовање програма од јавног интереса за општину Инђија за 2019. годину, образована Решењем број 02-66/2019-II од 15. априла 2019. године.

Oвом Одлуком се утврђује избор програма од јавног интереса за општину Инђија за 2019. годину и додељују средства у укупном износу од 9.254.000,00динара удружењима, како следи приказано по областима од јавног интереса:

|  |  |  |
| --- | --- | --- |
| **Назив удружења-носиоца програма**  **и седиште удружења** | **Назив изабраног програма од јавног интереса за општину Инђија у 2019. години** | **Износ додељених средстава из буџета општине Инђија за 2019. годину,**  **за реализовање програма** |
| **ОБЛАСТ ДЕЛАТНОСТИ: НАУКА** | | |
| „Клуб за негу науке и културе Милутин Миланковић“,  Инђија | „NUTACIJA ARIES“ | 350.000,00 |
| **ОБЛАСТ ДЕЛАТНОСТИ: ЗАШТИТА ЖИВОТНЕ СРЕДИНЕ** | | |
| Удружење љубитеља Дунава „Мика Алас“,  Стари Сланкамен | „Тихо тече Дунав плави“ | 80.000,00 |
| „Удружење грађана Карлова бара, заштита биодиверзитета и животне средине Инђија“, Инђија | „Уређење локалитета Пинцова бара у циљу заштите животне средине и аутохтоне флоре и фауне“ | 850.000,00 |
| Удружење „Вилин салаш“,  Марадик | „Повратак природи“ | 200.000,00 |
| **ОБЛАСТ ДЕЛАТНОСТИ: ЗАШТИТА ЖИВОТИЊА** | | |
| „Удружење за заштиту зоо парка „Коки“ у Инђији“,  Инђија | „Зоо парк“ | 1.000.000,00 |
| Кинолошко друштво „Инђија“,  Инђија | „18. Национална изложба паса свих раса, ЦАЦ Инђија 2019“ | 280.000,00 |
| Ловачко удружење „Фазан“,  Инђија | „Унапређење ловишта“ | 300.000,00 |
| Удружење пчелара „РОЈ“,  Инђија | „Активност за будућност“ | 400.000,00 |
| Удружење одгајивача спортских голубова писмоноша „ПИСМОНОША-ИН“, Инђија | „Такмичење спортских голубова писмоноша“ | 50.000,00 |
| Ловачко удружење „Фрушкогорац“,  Марадик | „Изградња ловно-техничких објеката за узгој и заштиту дивљачи“ | 400.000,00 |
| Удружење одгајивача спортских голубова писмоноша АС-2018-ПОДУНАВЉЕ-БЕШКА, Бешка | „Програм рада и активности за 2019. годину“ | 50.000,00 |
| **ОБЛАСТ ДЕЛАТНОСТИ: ЗАШТИТА ПОТРОШАЧА** | | |
| Центар за заштиту потрошача „Образовни потрошач“,  Инђија | „Образовани потрошачи“ | 450.000,00 |
| Центар за заштиту потрошача „Потрошач Инђија“,  Инђија | „Агро потрошач“ | 150.000,00 |
| **ОБЛАСТ ДЕЛАТНОСТИ: ОДРЖИВИ РАЗВОЈ** | | |
| Опште удружење предузетника Инђија,  Инђија | „Унапређење пословног амбијента за развој предузетништва и сектора ММСП“ | 300.000,00 |
| Удружење „SEE ICT“,  Београд | „Дигитални учитељ 2.0“ | 100.000,00 |
| **ОБЛАСТ ДЕЛАТНОСТИ: ХУМАНИТАРНИ ПРОГРАМИ И ДРУГИ ПРОГРАМИ У КОЈИМА УДРУЖЕЊЕ ИСКЉУЧИВО И НЕПОСРЕДНО СЛЕДИ ЈАВНЕ ПОТРЕБЕ** | | |
| Добровољно ватрогасно друштво Инђија,  Инђија | „Одржавање зграде ватрогасног дома и возила и опремање, као и едукација младих чланова Двд Инђија“ | 250.000,00 |
| „Општинско удружење пензионера Инђија“,  Инђија | „Заједно ка циљу“ | 250.000,00 |
| „РУСКО-СРПСКО ДРУШТВО ИНЂИЈА“,  Крчедин | „Учимо руски! Причамо на руском!“ | 100.000,00 |
| УДРУЖЕЊЕ ТРУДНИЦА И ПОРОДИЉА „БАБИЦА РАДА“,  Инђија | „Школа за труднице“ | 50.000,00 |
| **ОБЛАСТ ДЕЛАТНОСТИ: САДРЖАЈИ ИЗ РАЗЛИЧИТИХ СФЕРА, КОЈИ АФИРМИШУ САРАДЊУ НА ДОМАЋЕМ И МЕЂУНАРОДНОМ НИВОУ, А У СВРХУ ПРОМОВИСАЊА ОПШТИНЕ ИНЂИЈА** | | |
| Организација резервних војних старешина Инђија,  Инђија | „Организовање резервних официра и подофицира и неговање традиција на територији општине Инђија“ | 70.000,00 |
| Удружење винара, виноградара и љубитеља вина „Вина-Инђије“,  Инђија | „Промовисање виноградарства и винарства општине Инђија“ | 400.000,00 |
| Удружење грађана Пријатељи вина „Сланкаменка“,  Инђија | 10. Јубиларни Сајам војвођанских вина и вина бивших југословенских република | 50.000,00 |
| Мото клуб „МК-ИНЂИЈА“,  Инђија | „Мото скуп 2019 - Мото клуб Инђија“ | 500.000,00 |
| УДРУЖЕЊЕ ЖЕНА БАНСТОЛКА,  Марадик | „Осетите дух Банстола“ | 280.000,00 |
| Ловачко удружење „Сланкаменац“,  Нови Сланкамен | „Уређење ловачког дома“ | 500.000,00 |
| Ловачко удружење „Крчедин“,  Крчедин | „Санација крова на ловачком дому у Крчедину“ | 230.000,00 |
| Удружење за помоћ особама са сметњама у развоју „МОЈ СВЕТ“,  Инђија | Други етно фестивал „Наше сокаче правих вредности“ | 120.000,00 |
| „МОТО КЛУБ ИНЂИЈА 2003“,  Инђија | „Међународни мото фестивал Инђија 2019“ | 600.000,00 |
| УДРУЖЕЊЕ СПОРТСКИХ РИБОЛОВАЦА БАРИЦА,  Инђија | „Озелењавање и порибљавање Барице“ | 750.000,00 |
| Удружење жена Моја Воља,  Јарковци | „Еко храна“ | 144.000,00 |

**II**

На основу ове одлуке, Председник општине Инђија закључиће уговоре о финансирању или суфинансирању реализовања програма од јавног интереса за општину Инђија из буџета општине Инђија за 2019. годину, са удружењима из тачке I ове Одлуке.

**III**

Удружења из тачке I ове одлуке, додељена средства могу користити искључиво за реализацију програма у складу са уговором из тачке II ове одлуке, а иста ће се исплаћивати у складу са динамиком прилива средстава у буџет општине Инђија за 2019. годину

**IV**

Удружења из тачке I ове одлуке дужна су да Општинском већу доставе наративни и финансијски извештај о реализацији програма након завршетка реализације програма, односно најкасније до 15. јануара наредне године, уз достављање копија комплетне финансијске документације о утрошку средстава за реализацију програма.

Ако се приликом контроле утврди ненаменско трошење средстава, као и уколико удружење не достави извештај у року предвиђеном у ставу 1. ове тачке, корисник средстава је дужан да добијена средства врати у року од 30 дана од дана раскида уговора о финансирању или суфинансирању реализовања програма од јавног интереса за општину Инђија из буџета општине Инђија, и таквом кориснику се по новим конкурсима за програме не могу додељивати средства из буџета општине Инђија у наредне три године.

**V**

Ова одлука је коначна и објављује се у „Службеном листу општине Инђија“, на званичној интернет страници општине Инђија и огласној табли Општине.

**ОПШТИНА ИНЂИЈА**

**ОПШТИНСКО ВЕЋЕ**

**Број:40-881/2019-III Председник,**

**Датум: 11. јун 2019. године Владимир Гак**

**Инђија**

**ОБРАЗЛОЖЕЊЕ**

Правни основ за доношење Одлуке о избору програма и висини додељених средстава из буџета општине Инђија, удружењима за реализовање програма од јавног интереса за општину Инђија, за 2019. годину, је члан 11. став 8. Правилника о поступку и критеријумима за доделу средстава из буџета општине Инђија удружењима, за реализовање програма од јавног интереса за општину Инђија („Службени лист општине Инђија“, број 8/18), којим је прописано да Општинско веће на основу Извештаја о спроведеном јавном конкурсу Комисије за доделу средстава из буџета општине Инђија удружењима, за реализовање програма од јавног интереса за општину Инђија за календарску годину, доноси Одлуку о избору програма и висини додељених средстава програмима који ће се финансирати или суфинансирати из буџета Општине.

Чланом 11. став наведеног Правилника уређено је да Комисија, по истеку рока за приговор, односно по окончању поступка по приговорима, израђује Извештај о спроведеном јавном конкурсу, који садржи податке о свим поднетим пријавама, листу са бодовима предложених програма и Предлог одлуке о избору програма, који ће се финансирати или суфинансирати из буџета Општине.

Административне послове у процедури спровођења Јавног конкурса за доделу средстава из буџета општине Инђија за буџетску 2019. годину удружењима за реализовање програма и пројеката од јавног интереса за општину Инђија, бр. јавног конкурса 401-38/2019-II од 21. марта 2019. године, за Комисију је обавило Одељење за друштвене делатности.

Дана 30. маја 2019. године Комисија за доделу средстава удружењима из буџета општине Инђија је одржала 1. седницу Комисије и констатовала чињенице у вези неблаговремених, непотпуних пријава и пријава које не испуњавају опште услове јавног конкурса. Такође, извршена је анализа и оцена поднетих предлога програма, те је на истој седници донета Прелиминарна ранг листа вреднованих програма, која је објављена истог дана на званичној интернет страници општине Инђија и на огласној табли Општине Инђија. Након истека рока за приговоре, а како није било поднетих приговора на исту, Комисија је заказала своју 2. седницу за 10. јун 2019. године. На 2. седници Комисије донета је коначна ранг листа изабраних програма од јавног интереса, те је сходно члану 11. став 7. Правилника, Комисија сачинила Извештај о спроведеном јавном конкурсу, који садржи податке о поднетим пријавама, коначну ранг листу са бодовима предложених програма, као и предлог одлуке о избору програма који ће се финансирати из буџета општине Инђија за 2019. годину.

Извештај Комисије који садржи податке о поднетим пријавама, коначну ранг листу са бодовима предложених програма и предлог одлуке о избору програма од јавног интереса за општину Инђија, број 401-95/2019-II од 10. јуна 2019. године, саставни је део материјала који се доставља.

У предлогу Одлуке о додели средстава из буџета општине Инђија удружењима за реализовање програма од јавног интереса за општину Инђија, за 2019. годину таксативно су наведена удружења, носиоци програма од јавног интереса за општину Инђија, називи изабраних програма са наведеним износима средстава обезбеђеним у буџету општине Инђија за 2019. годину.

Имајући у виду предње наведено, Комисија за доделу средстава из буџета општине Инђија удружењима, доставља Извештај који садржи податке о поднетим пријавама, коначну ранг листу са бодовима предложених програма, као и предлог одлуке о избору програма који ће се финансирати из буџета општине Инђија у 2019. години, на даљи поступак доношења Oдлуке о додели средстава из буџета општина Инђија удружењима за реализовање програма од јавног интереса за општину Инђија за 2019. годину.

**Одељење за друштвене делатности**